ddrg/super_eurlex huggingface dataset:
BERETNING om regnskab for Det Europæiske Miljøagentur (København) for regnskabsåret, der afsluttedes pr. 31. december 1997, med agenturets svar (98/C 406/04)

1.1. Denne beretning afgives til bestyrelsen for Det Europæiske Miljøagentur i henhold til artikel 13, stk. 4, i Rådets forordning (EØF) nr. 1210/90 (1).

1.2. Retten har revideret regnskabet for Det Europæiske Miljøagentur for regnskabsåret, der afsluttedes pr. 31. december 1997. Direktøren er i overensstemmelse med artikel 14, stk. 1, i Rådets forordning (EØF) nr. 1210/90 ansvarlig for budgettets gennemførelse. Dette indebærer, at direktøren skal udarbejde og opstille regnskabet (2) i overensstemmelse med de finansielle bestemmelser, der gælder for agenturet, og som er fastsat i artikel 14 i Rådets forordning (EØF) nr. 1210/90. Revisionsretten skal i henhold til artikel 188 C i traktaten om oprettelse af Det Europæiske Fællesskab revidere årsregnskabet.

1.3. Revisionen blev gennemført i overensstemmelse med de retningslinjer og standarder, der gælder for Rettens revision. Disse er udarbejdet på grundlag af almindeligt anerkendte internationale revisionsnormer og tilpasset, så der tages højde for de særlige forhold, der gør sig gældende i Fællesskabet. Revisionen omfattede regnskabsregistreringerne og andre revisionshandlinger, der skønnedes nødvendige under de givne omstændigheder. Revisionen gav Retten et rimeligt grundlag for nedenstående erklæring.

1.4. Revisionen gav Retten rimelig sikkerhed for, at regnskabet for det regnskabsår, der afsluttedes pr. 31. december 1997, er rigtigt og de underliggende transaktioner som helhed betragtet lovlige og formelt rigtige.

Vedtaget af Revisionsretten i Luxembourg på mødet den 29. oktober 1998.

På Revisionsrettens vegne

Bernhard FRIEDMANN

Formand

Tabel 1 Balance for regnskabsåret 1997

>TABELPOSITION>

>TABELPOSITION>

Kilde: Revisionsretten på grundlag af agenturets tal.

>TABELPOSITION>

(1) EFT L 120 af 11.5.1990, s. 1.

(2) I overensstemmelse med artikel 13, stk. 3, i Rådets forordning (EØF) nr. 1210/90 er regnskabet over agenturets indtægter og udgifter i regnskabsåret 1997 opstillet den 18. marts 1998 og sendt til Kommissionen, bestyrelsen og Revisionsretten. Retten modtog regnskabet den 24. marts 1998. I tabellerne vedføjet som bilag til denne beretning vises regnskabet i oversigtsform.

(3) Dette beløb svarer til anlægsaktiverne.

(4) Regnskabsårets negative saldo og nedgangen i egenkapitalen er ikke udtryk for kapitaltab. Det skyldes, at man har anvendt de finansielle bestemmelsers regler vedrørende indtægter (kun inkasserede beløb) og udgifter (betalinger samt fremførte bevillinger).

DET EUROPÆISKE MILJØAGENTURS SVAR

I henhold til Revisionsrettens bemærkninger til punkt 1.4 har agenturet ingen yderligere kommentarer.
RÅDETS KONKLUSIONER af 24. september 1998 om Den Europæiske Audiovisuelle Konference om den digitale tidsalders udfordringer og muligheder (98/C 306/01)

RÅDET FOR DEN EUROPÆISKE UNION -

1) hilser det fælles initiativ fra formandskabet, Kommissionen og British Screen Advisory Council (BSAC) til at afholde Den Europæiske Audiovisuelle Konference med titlen »den digitale tidsalders udfordringer og muligheder« i Birmingham den 6.-8. april 1998 (Birmingham-konferencen) velkommen;

2) erkender, at de spørgsmål, Birmingham-konferencens fire arbejdsgrupper dækker, er vigtige prioriteter inden for den audiovisuelle politik;

3) hilser de konstruktive og innovative idéer til fremtidige retningslinjer fra de nævnte arbejdsgrupper velkommen;

4) accepterer behovet for yderligere arbejde i medlemsstaterne, Kommissionen og Rådet inden for deres respektive ansvarsområder for at vurdere disse idéer, prioritere dem samt beslutte, om der er behov for yderligere indsats;

5) henstiller til Kommissionen og det østrigske formandskab, at opfølgningen af Birmingham-konferencen fremmes i den forbindelse;

6) noterer specielt muligheden i forbindelse med:

- den planlagte midtvejsrevision af Media II, hvor det skal undersøges, hvorledes en stærk og konkurrencedygtig programindustri kan fremmes, på baggrund af den europæiske kulturelle mangfoldighed og de særlige forhold i små sprogområder. Fagfolk ytrede interesse for, at der tilvejebringes finansielle værktøjer til at tiltrække privat kapital og til at europæiske audiovisuelle produktioner fremmes på verdensmarkedet;

- høringen vedrørende Kommissionens grønbog om konvergens, som vil gøre det muligt for Kommissionen at udforme den bebudede handlingsplan ved udgangen af 1998 på baggrund af den eksisterende lovgivningsmæssige ramme og de mulige behov for at udvikle digitale tjenester, når de
BESLUTNING FRA DET RÅDGIVENDE UDVALG FOR EKSF OM EN PÅTÆNKT OVERFØRSEL AF MIDLER FRA EKSF's BUDGET TIL DET ALMINDELIGE BUDGET (98/C 232/03)

(vedtaget enstemmigt på det 340. møde den 25. juni 1998; et medlem undlod at stemme)

1. Referencedokumenter

1.1. Meddelelse fra Kommissionen om overførsel af et beløb på højst 60 mio. ECU fra EKSF's aktionsbudget til Den Europæiske Unions almindelige budget med henblik på en styrkelse af fællesskabsinitiativerne Rechar II og Resider II (1)

1.2. Europa-Parlamentets beslutning af 18. december 1997 om udkast til EKSF's aktionsbudget for 1998 (2)

1.3. Beslutning fra Det Rådgivende Udvalg for EKSF om EKSF's socialforskning (3)

1.4. Memorandum fra Det Rådgivende Udvalg for Det Europæiske Kul- og Stålfællesskab om de sociale aspekter af EKSF-traktatens udløb i 2002 (4)

1.5. Resolution fra EKSF's Rådgivende Udvalg om fremtiden for den fælles forskning på kul- og stålområdet (5)

1.6. Beslutning fra EKSF's Rådgivende Udvalg om forlængelse af EKSF's tilpasningsforanstaltninger efter 2002 i henhold til EKSF-traktatens artikel 56 og reform af strukturfondene (Agenda 2000) (6).

2. Betragtninger

Det Rådgivende Udvalg for EKSF

2.1. har ikke modsat sig den gradvise nedbringelse af EKSF-afgiften og dens fuldstændige afskaffelse fra og med 1998

2.2. har altid ment, at EKSF's reserver kun skal anvendes i de brancher, der har opbygget dem

2.3. har udtrykt betænkelighed med hensyn til fremtiden for de sociale foranstaltninger, der er baseret på EKSF-traktatens artikel 56

2.4. har meddelt, at det går ind for en regional forvaltning af omstruktureringerne i snæver tilknytning til de berørte sektorers erhvervsorganisationer

2.5. har flere gange udtalt, at det er overbevist om, at EKSF's forskning er og, også efter EKSF-traktatens udløb, vil være nødvendig og effektiv, hvilket i øvrigt blev bekræftet på mødet i Det Europæiske Råd i Amsterdam.

3. Anbefalinger

Det Rådgivende Udvalg for EKSF

3.1. SER MED TILFREDSHED PÅ den interesse, Kommissionen har givet til kende for genopbygningen af industristrukturen i de regioner, der er berørt af omstruktureringen i kul- og stålsektoren

3.2. ANMODER indtrængende om, at fællesskabsinitiativerne Rechar og Resider, hvis effektivitet allerede er påvist, gennemføres fuldstændigt, og at der stilles passende midler til rådighed via Den Europæiske Unions almindelige budget

3.3. MODSÆTTER SIG på det kraftigste enhver overførsel fra EKSF's budget til det almindelige budget

3.4. MENER tværtimod, at eventuelle overskud på EKSF's budget i perioden frem til udløbet af EKSF-traktaten bør hensættes som en reserve - begrænset til et rimeligt beløb - for at kunne opfylde eventuelle nye behov

3.5. ER AF DEN OPFATTELSE, at ethvert overskud ud over et sådant rimeligt reservebeløb bør gå til EKSF's forskning, der i rigeligt mål har bevist sin effektivitet.

(1) Dok. SEK(1998) 967 endelig udg.

(2) Dok. SEK(97) 0933-C4-0270/97 (A4-0409/97 - Giansily-betænkningen).

(3) EFT C 206 af 11.8.1995.

(4) EFT C 334 af 8.11.1996.

(5) EFT C 220 af 19.7.1997.

(6) EFT C 155 af 20.5.1998.
RÅDETS HENSTILLING af 28. maj 1998 om konfiguration af udstyr til afsløring af dokumentforfalskninger ved »points of entry« i Den Europæiske Union (98/C 189/02)

RÅDET FOR DEN EUROPÆISKE UNION,

som henviser til traktaten om Den Europæiske Union, særlig artikel K.3, stk. 2, litra a),

som henviser til Det Forenede Kongeriges initiativ, og

som tager i betragtning, at det er vigtigt at fastlægge ensartede niveauer med hensyn til ekspertise og udstyr til afsløring af dokumentforfalskninger ved »points of entry« i Den Europæiske Union,

HENSTILLER TIL MEDLEMSSTATERNES REGERINGER

at de tager følgende skridt for at sikre ensartede niveauer med hensyn til udstyr ved »points of entry«.

1. Afgørende faktorer

Det udstyr, der skal forefindes ved »points of entry«, skal fastsættes ved henvisning til følgende faktorer:

- passagertrafikmængde

- nuværende omfang af dokumentfalsk

- mulighed for adgang til referencemateriale

- tilstedeværelse af kontrolpersonale og eksisterende uddannelsesniveauer.

2. Anbefalede forsyningsniveauer

a) LAVESTE niveau: Små eller ikke permanent bemandede »points of entry«, hvis personale kun er uddannet på grundniveau.

Nødvendigt udstyr:

Ultraviolet lyskilde

- Fastgjort - til kontorbrug

- Bærbar - til mobil anvendelse, f. eks. i tog, busser osv.

Forstørrelse

- Håndlupper

- Stort, oplyst forstørrelsesglas, der er fastgjort

Referencemateriale

- EU-Håndbog over Ægte Dokumenter

- EU-Forfalskningsbulletinen

b) MELLEMniveau: Små og mellemstore indrejsesteder med et grunduddannet fast personale, samt en dokumentspecialist uddannet på et mellemniveau, som er der permanent eller vil kunne tilkaldes.

Nødvendigt udstyr:

Ultraviolet lyskilde

- Fastgjort på hvert enkelt kontrolbord samt til kontorbrug

- Bærbar - til mobil anvendelse, f. eks. i tog, busser osv.

Forstørrelse

- Svagstrøms-stereo-zoom-mikroskop

- Lyskilde med fleksibel fiberoptisk lysleder

- Lysbord

Referencemateriale

- EU-Håndbog over Ægte Dokumenter

- EU-Forfalskningsbulletinen

c) HØJESTE niveau: Permanent bemandede indrejsesteder med mange tilfælde af dokumentfalsk, hvis personale har forskellige uddannelser og består af forskellige dokumentspecialister.

Nødvendigt udstyr:

Ultraviolet lyskilde

- Fastgjort - på hvert enkelt kontrolbord samt til kontorbrug

- Bærbar - til mobil anvendelse, f. eks. i tog, busser osv.

Forstørrelse

- Svagstrøms-stereo-zoom-mikroskop

- Lyskilde med fleksibel fiberoptisk lysleder

- Lysbord

Udstyr med infrarød skanner

- Infrarødt dokumentundersøgelsesapparat

Referencemateriale

- EU-Håndbog over Ægte Dokumenter

- EU-Forfalskningsbulletinen.

Udfærdiget i Bruxelles, den 28. maj 1998

På Rådets vegne

J. STRAW

Formand
RÅDETS KONKLUSIONER af 30. april 1998 om indførelse af krav om sundhedsbeskyttelse i Fællesskabets politikker (98/C 169/01)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

BEKRÆFTER sine resolutioner af 20. december 1995 og 12. november 1996 om indførelse af krav om sundhedsbeskyttelse i Fællesskabets politikker (1) og noterer, at Kommissionen som anmodet om i disse resolutioner er ved at udarbejde relevante metoder og kriterier, der skal danne grundlag for indførelsen af sundhedskrav i Fællesskabets politikker og for vurderingen af følgevirkningerne af Fællesskabets politikker på menneskers sundhed;

HILSER MED TILFREDSHED Kommissionens tredje årsberetning (1996) af 27. januar 1998 om indførelse af krav om sundhedsbeskyttelse i Fællesskabets politikker;

HILSER LIGELEDES MED TILFREDSHED den nye løsning, der består i en kortfattet beretning og et særskilt arbejdsdokument med en detaljeret oversigt over de af Fællesskabets aktiviteter, der har indvirkning på sundheden;

NOTERER SIG, at denne beretning koncentrerer sig om vigtige begivenheder i 1996, herunder udviklingen i levnedsmiddel- og landbrugspolitikken (især den udvikling, der vedrører en mulig forbindelse mellem bovin spongiform encephalopati (BSE) og en ny variant af Creutzfeldt-Jakobs sygdom (nvCJD)), inden for forskning, miljøbeskyttelse, socialpolitik og andre politikområder af særlig relevans for sundheden;

NOTERER SIG det brede spektrum af sundhedsrelaterede aktiviteter inden for disse vigtige områder af Fællesskabets politik, som er beskrevet i det medfølgende arbejdsdokument fra Kommissionens tjenestegrene;

NOTERER SIG de faktorer, som Kommissionen anser for at være nøglen til at gøre fremskridt på dette område, og glæder sig over, at Kommissionen vil overveje, hvilke redskaber der skal anvendes til at realisere et sådant fremskridt, samt vil behandle disse spørgsmål i sin fjerde beretning;

OPFORDRER Kommissionen til hurtigt at forelægge sin fjerde beretning og at satse på fremover at udarbejde beretningerne senest et år efter udløbet af den periode, de dækker;

HENSTILLER TIL Kommissionen, at den lader sine årsberetninger om gennemførelsen af det foregående års samlede arbejdsprogram omfatte afsnit om de sundhedsmæssige aspekter af Fællesskabets politikker, og at den - således som Rådet har anmodet om i ovennævnte resolutioner - i sit årlige arbejdsprogram for det kommende år angiver alle forslag med betydning for sundhedsbeskyttelsen.

(1) EFT C 350 af 30.12.1995, s. 2, og EFT C 374 af 11.12.1996, s. 3.
RÅDETS KONKLUSIONER af 30. april 1998 om overførbare spongiforme encephalopatier (TSE) (98/C 169/02)

RÅDET FOR DEN EUROPÆISKE UNION,

SOM HENVISER til Rådets konklusioner af 18. juni 1996 og 12. november 1996 om smitsomme spongiforme encephalopatier (TSE) (1);

SOM ERINDRER om Rådets konklusioner af 7. oktober 1996 om forskning i bovine spongiform encephalopathy (BSE) og beslægtede sygdomme hos mennesker;

NOTERER SIG Europa-Parlamentets initiativer vedrørende BSE og Creutzfeld-Jacobs sygdom (CJD), især den beslutning (2), der blev vedtaget den 19. februar 1997;

NOTERER SIG de aktuelle epidemiologiske data vedrørende CJD, som medlemsstaterne har indsendt, og endvidere den udvikling, der er sket, siden konklusionerne af 12. november 1996 blev vedtaget, for så vidt angår overvågning og kortlægning af CJD i medlemsstaterne og på fællesskabsplan;

NOTERER SIG de foranstaltninger, der er truffet med hensyn til:

- beskyttelse af arbejdstagere, der udsættes for de agenser, der er årsagen til BSE og beslægtet TSE hos dyr

- fornyet gennemgang af de retningslinjer, der er vedtaget af Udvalget for Farmaceutiske Specialiteter, for at mindske risikoen for overførsel gennem lægemidler af de agenser, der er årsagen til TSE

- tilrådighedsstillelse af midler fra fællesskabsbudgettet til TSE-forskning under fjerde rammeprogram som vedtaget ved Europa-Parlamentets og Rådets afgørelse nr. 1110/94/EF (3);

GLÆDER SIG OVER, at Kommissionen har til hensigt snarest muligt efter næste nøde i Det Internationale Kontor for Epizootier (OIE) i maj 1998 at forelægge et videnskabeligt baseret forslag om specificeret risikomateriale;

TILLÆGGER et sådant forslag særlig betydning i henseende til specifikke problemer som f.eks. udelukkelse af specificeret risikomateriale fra fødevarekæden og specifik risikovurdering af lægemidler og medicinsk udstyr;

BEKRÆFTER PÅ NY betydningen af, at epidemiovervågningen af CJD udvides til at omfatte alle medlemsstater, idet der anvendes samme metoder som i det projekt, der blev finansieret over Fællesskabets Biomed-program, samt vigtigheden af, at medlemsstaterne fortsat udveksler erfaring og ekspertise med hensyn til diagnosticering af tilfælde;

GIVER UDTRYK FOR SIN TILFREDSHED MED samarbejdet mellem Kommissionen og Verdenssundhedsorganisationen om spørgsmål vedrørende TSE;

ER ENIG OM at drøfte spørgsmålet løbende.

(1) EFT C 194 af 5.7.1996, s. 1, og EFT C 374 af 11.12.1996, s. 2.

(2) EFT C 85 af 17.3.1997, s. 61.

(3) EFT L 126 af 18.5.1994, s. 1.
MEDDELELSE FRA KOMMISSIONEN af 5. november 1998 om Kommissionens undersøgelse angående indrømmelsen af prioritetsrettigheder hidrørende fra EF-varemærkeansøgninger i henhold til den taiwanske lov om varemærker (artikel 29, stk. 5, i Rådets forordning (EF) nr. 40/94 om EF-varemærker) (98/C 351/03)

Ifølge Kommissionens meddelelse 96/C 335/03 (1) kan statsborgere fra Taiwan være indehavere af EF-varemærker i henhold til artikel 5, stk. 1, litra d), i Rådets forordning (EF) nr. 40/94 (2) om EF-varemærker, ændret ved forordning (EF) nr. 3288/94 (3).

I samme meddelelse erklærede Kommissionen imidlertid, at så længe der ikke forelå en aftale herom mellem Fællesskabet og Taiwan, kunne taiwanske statsborgere, der ansøgte om registrering af et EF-varemærke, ikke gøre krav på nogen prioritet baseret på en forudgående registrering af samme varemærke i Taiwan.

Artikel 29, stk. 5, i forordning (EF) nr. 40/94 bestemmer, at en person, der forskriftsmæssigt har ansøgt om registrering af et varemærke i en stat, der ikke er tilsluttet Pariserkonventionen eller overenskomsten om oprettelse af Verdenshandelsorganisationen, kun kan påberåbe sig prioritetsdatoen for denne ansøgning ved ansøgningen om registrering af varemærket som et EF-varemærke, hvis den berørte stat accepterer ansøgninger om EF-varemærker som en første ansøgning med henblik på krav om prioritet ved ansøgning om registrering af samme mærke hos statens eget varemærkekontor.

Siden offentliggørelsen af ovennævnte meddelelse har Kommissionen og de taiwanske myndigheder afholdt drøftelser for at finde frem til en eventuel aftale om prioritetsspørgsmålet.

Delegationerne fra Taiwan og Kommissionen nåede således frem til følgende aftale om prioritetsspørgsmålet:

»Registrering af varemærker

I overensstemmelse med artikel 4 i Taiwans lov om varemærker accepterer Taiwans nationale normaliseringskontor prioritetskrav hidrørende fra en første ansøgning om registrering af et EF-varemærke hos Harmoniseringskontoret for det Indre Marked (varemærker og mønstre).

I overensstemmelse med artikel 29, stk. 5, i forordning (EF) nr. 40/94 accepterer Harmoniseringskontoret prioritetskrav hidrørende fra en første ansøgning om registrering af et varemærke hos Taiwans nationale normaliseringskontor.

Med henblik på gennemførelsen af ovenstående bestemmelser henviser begge parter til artikel 4 i Pariserkonventionen til beskyttelse af industriel ejendomsret.«

Disse konklusioner blev indføjet i forhandlingsprotokollen af 23. juli 1998 mellem Europa-Kommissionen og det separate toldområde Taiwan, Penghu og Matsu om optagelse i WTO.

Parterne har aftalt, at aftalen træder i kraft den 1. august 1998.

(1) EFT C 335 af 9.11.1996, s. 3.

(2) EFT L 11 af 14.1.1994, s. 1.

(3) EFT L 349 af 31.12.1994, s. 84.
31999Y0810(01)R(01)

Berigtigelse til meddelelse fra Kommissionen inden for rammerne af iværksættelsen af Europa-Parlamentets og Rådets direktiv 97/23 af 29. maj 1997 om indbyrdes tilnærmelse af medlemsstaternes lovgivning om trykbærende udstyr (EFT C 227 af 10.8.1999)



EF-Tidende nr. C 074 af 07/03/2001 s. 0022 - 0022
Berigtigelse til interinstitutionel overenskomst af 22. december 1998 om fælles retningslinjer for EF-lovgivningens affattelse (EFT C 73 af 17.3.1999)



EF-Tidende nr. C 359 af 14/12/2000 s. 0026 - 0026

EF-Tidende nr. 359 af 14/12/2000 s. 0026 - 0026



Berigtigelse til interinstitutionel overenskomst af 22. december 1998 om fælles retningslinjer for EF-lovgivningens affattelse (De Europæiske Fællesskabers Tidende C 73 af 17.3.1999) (2000/C 359/08) Side 1 og omslagets første side, titlen: i stedet for: INTERINSTITUTIONEL OVERENSKOMST af 22. december 1998 om fælles retningslinjer for EF-lovgivningens affattelse læses: INTERINSTITUTIONEL AFTALE af 22. december 1998 om fælles retningslinjer for kvaliteten af EF-lovgivningens affattelse.
Berigtigelse til Fællesskabets rammebestemmelser for statsstøtte til redning og omstrukturering af kriseramte virksomheder

(Meddelelse til medlemsstaterne med forslag til hensigtsmæssige foranstaltninger)

(De Europæiske Fællesskabers Tidende C 288 af 9. oktober 1999)

(2000/C 121/11)

Side 15, nr. 98 , læses således: "Rednings- og omstruktureringsstøtte til SMV, der anmeldes (enten individuelt eller som ordninger) inden den 30. april 2000, vil dog blive vurderet efter de rammebestemmelser, der var gældende inden disse rammebestemmelsers ikrafttrædelse. Forlængelsen af de rammebestemmelser, der er blevet meddelt medlemsstaterne og offentliggjort i De Europæiske Fællesskabers Tidende den 10. marts 1999 (jf. fodnote 2), fornyes altså for en sådan støtte."

Side 15, nr. 100 , læses således: "Med forbehold af følgende bestemmelser vil Komissionen undersøge, om rednings- og omstruktureringsstøtte til store virksomheder er forenelig med fællesmarkedet på grundlag af nærværende rammebestemmelser, så snart de er offentliggjort i De Europæiske Fællesskabers Tidende.

De anmeldelser, som Kommissionen modtager inden dette tidspunkt, vil imidlertid blive undersøgt på grundlag af de kriterier, der gælder på anmeldelsestidspunktet."
DEN EUROPÆISKE CENTRALBANKS UDTALELSE efter anmodning fra Rådet for Den Europæiske Union i henhold til artikel 109 C, stk. 3, i traktaten om oprettelse af Det Europæiske Fællesskab om et forslag til Rådets afgørelse (EF) om de nærmere bestemmelser for sammensætningen af Det Økonomiske og Finansielle Udvalg (1999/C 77/06)

1. Den Europæiske Centralbank (ECB) har modtaget en anmodning fra Rådet for Den Europæiske Union om en ECB-udtalelse om et forslag til Rådets afgørelse (EF) om de nærmere bestemmelser for sammensætningen af Det Økonomiske og Finansielle Udvalg (EFC) (i det følgende benævnt »forslag til afgørelse«).

2. ECB's kompetence til at afgive udtalelser fremgår af artikel 109 C, stk. 3, i traktaten om oprettelse af Det Europæiske Fællesskab. I overensstemmelse med artikel 17, stk. 5, første punktum, i forretningsordenen for ECB, er denne ECB-udtalelse vedtaget af Styrelsesrådet for ECB.

3. Formålet med dette forslag til afgørelse er at finde en nærmere løsning på spørgsmålet om sammensætningen af Det Økonomiske og Finansielle Udvalg. ECB hilser beskrivelsen af den kompetence, der kræves for at blive udnævnt til Det Økonomiske og Finansielle Udvalg, velkommen. Dette krav om kompetence, som allerede eksisterede for medlemmerne af Det Monetære Udvalg, understreger kontinuiteten mellem de to udvalg og den tekniske karakter af EFC's råd.

4. Forslaget til afgørelse fastsætter på passende vis, at medlemsstaterne, Kommissionen for De Europæiske Fællesskaber og ECB hver udpeger to medlemmer af EFC, og afspejler således den beslutning, som Det Europæiske Råd traf på sit møde i Luxembourg. ECB foretrækker dog at nævne udtrykkeligt i artikel 3, at de to medlemmer, der udpeges af medlemsstaterne, udvælges blandt højtstående embedsmænd i henholdsvis den nationale administration og den nationale centralbank, og at suppleanterne udvælges efter samme retningslinjer.

5. Denne ECB-udtalelse offentliggøres i De Europæiske Fællesskabers Tidende.

Udfærdiget i Frankfurt am Main, den 24. november 1998.

Willem F. DUISENBERG

Formand for ECB